*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Φεβρουαρίου 1988

για την έγκριση των ενισχύσεων του Βελγίου στη βιομηχανία άνθρακα κατά το 1988

(Τα κείμενα στη γαλλική και ολλανδική γλώσσα είναι τα μόνα αυθεντικά)

(88/178/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (1),

Εκτιμώντας ότι:

Ι

Η βελγική κυβέρνηση γνωστοποίησε στην Επιτροπή με επιστολές στις 12 Οκτωβρίου και στις 5 Νοεμβρίου 1987 σύμφωνα με το άρθρο 9 παράγραφος 2 της απόφασης 2064/86/ΕΚΑΧ τις άμεσες ή έμμεσες χρηματοδοτικές παρεμβάσεις υπέρ της βιομηχανίας άνθρακα κατά το 1988. Σύμφωνα με την ανωτέρω απόφαση, προτείνεται στην Επιτροπή να εγκρίνει τις ακόλουθες χρηματοδοτικές παρεμβάσεις:

1.2 // // (σε εκατομμύρια

βελγικών φράγκων) // - Ενίσχυση για την κάλυψη των ζημιών των εξορυκτικών επιχειρήσεων // 6 151,6 // - Ενισχύσεις για τη διάθεση του άνθρακα και του οπτάνθρακα στη χαλυβουργία της Κοινότητας // 1 954,1 // - Ενίσχυση για τις επενδύσεις // 600,0 // - Ενίσχυση για τη διατήρηση του ειδικευμένου προσωπικού των ορυχείων // 3,0

Η ενίσχυση για την κάλυψη των ζημιών των εξορυκτικών επιχειρήσεων, ύψους 6 151 600 000 βελγικών φράγκων θα χορηγηθεί στην ανθρακοφόρο λεκάνη Campine για την εξόρυξη 2 245 000 τόνων, ώστε να καλυφθεί η διαφορά μεταξύ του προβλεπόμενου μέσου κόστους και των προβλεπόμενων μέσων εσόδων ανά παραγόμενο τόνο· η ενίσχυση θα καλύψει τις ζημιές από την προβλεπόμενη εξόρυξη σε ποσοστό μικρότερο από 93 % και, συνεπώς, ανταποκρίνεται στις διατάξεις του άρθρου 3 παράγραφος 1 της απόφασης.

Η ενίσχυση για την κάλυψη των ζημιών των εξορυκτικών επιχειρήσεων αποβλέπει στη σταδιακή διακοπή της λειτουργίας ορισμένων εξορυκτικών μονάδων· αυτό αποτελεί συμβολή για την επίλυση των κοινωνικών και περιφερειακών προβλημάτων που σχετίζονται με την εξέλιξη της βιομηχανίας άνθρακα σύμφωνα με το άρθρο 2 παράγραφος 1 τρίτη περίπτωση.

Σύμφωνα με το άρθρο 12 της απόφασης, οι εξορυκτικές επιχειρήσεις δύνανται να χορηγούν στις περιπτώσεις παραδόσεων άνθρακα οπτανθρακοποίησης, οπτάνθρακα και άνθρακα, που πραγματοποιούνται στα πλαίσια μακροπρόθεσμων συμβάσεων για την τροφοδότηση υψικαμίνων της βιομηχανίας σιδήρου και χάλυβα, εκπτώσεις έναντι των τιμών τιμολογίου ή του κόστους παραγωγής· αυτές οι εκπτώσεις πρέπει να μην οδηγούν σε τιμές αγοράς για τον άνθρακα και τον οπτάνθρακα της Κοινότητας χαμηλότερες από τις τιμές του άνθρακα τρίτων χωρών και του οπτάνθρακα που περάγεται από άνθρακα απανθρακοποιήσεως τρίτων χωρών.

Σύμφωνα με ανακοίνωση της βελγικής κυβέρνησης, η ενίσχυση για τη διάθεση στη βιομηχανία χάλυβα της Κοινότητας άνθρακα απανθρακοποίησης, οπτάνθρακα και άνθρακα που προορίζονται για την τροφοδότηση υψικαμίνων ύψους 1 954 100 000 βελγικών φράγκων αποβλέπει στην κάλυψη της διαφοράς μεταξύ της τιμής της διεθνούς αγοράς και του κόστους παραγωγής 675 000 τόνων. Η ενίσχυση, συνεπώς, είναι σύμφωνη με τις διατάξεις του άρθρου 4 της απόφασης.

Η ενίσχυση για τη διάθεση στη βιομηχανία χάλυβα της Κοινότητας, άνθρακα οπτανθρακοποιήσεως, οπτάνθρακα και άνθρακα που προορίζονται για την τροφοδότηση υψικαμίνων, έχει σκοπό να επιτρέψει τη σταδιακή διακοπή της λειτουργίας ορισμένων εξορυκτικών εγκαταστάσεων. Αυτό αποτελεί συμβολή για την επίλυση των κοινωνικών και περιφερειακών προβλημάτων που σχετίζονται με την εξέλιξη της βιομηχανίας άνθρακα σύμφωνα με το άρθρο 2 παράγραφος 1 τρίτη περίπτωση.

Η ενίσχυση στις επενδύσεις ύψους 600 εκατομμυρίων βελγικών φράγκων προορίζεται να διατεθεί για την κατασκευή σταθμού ηλεκτροπαραγωγής με εστία ρευστοστερεάς ύλης. Η ενίσχυση θα καλύψει το 50 % της συνολικής επένδυσης και το ποσό της θα ανέλθει σε 1 200 000 000 βελγικά φράγκα· η ενίσχυση αυτή είναι σύμφωνη με τις διατάξεις του άρθρου 5 παράγραφοι 1 και 2 της απόφασης.

Σύμφωνα με το άρθρο 5 παράγραφος 3 της απόφασης, η βελγική κυβέρνηση οφείλει να ενημερώνει την Επιτροπή, τουλάχιστον μια φορά το χρόνο για το κάθε πράγραμμα, τους επιδιωκόμενους στόχους, το ποσό των δαπανών που διατίθενται στα πλαίσια του προγράμματος για την απόκτηση εξοπλισμού και τα ποσά των αναληφθεισών ενισχύσεων.

Η ενίσχυση για τη διατήρηση του ειδικευμένου προσωπικού των ορυχείων, αποτελεί ειδικό μέτρο εφαρμοζόμενο από πολλών ετών ανεξάρτητα από τις ενισχύσεις σύμφωνα με τα άρθρα 3, 4 και 5 της απόφασης. Η ενίσχυση αυτή είναι, επομένως, σύμφωνη με το άρθρο 6 της απόφασης.

Σκοπός του μέτρου είναι η εξασφάλιση του κατάλληλου προσωπικού το οποίο απαιτείται για την εφαρμογή των

μέτρων εξορθολογισμού της βιομηχανίας άνθρακα προκειμένου να βελτιωθεί η ανταγωνιστική ικανότητα σύμφωνα με το άρθρο 2 παράγραφος 1 πρώτη περίπτωση της απόφασης.

ΙΙ

Όσον αφορά τη συμφωνία των προτεινόμενων ενισχύσεων για την τρέχουσα εξόρυξη με την καλή λειτουργία της κοινής αγοράς, διαπιστώνονται τα εξής:

- χάρη στα αποθέμετα άνθρακα και οπτάνθρακα δεν αναμένεται ότι θα υπάρξουν δυσκολίες εφοδιασμού κατά το 1988,

- οι παραδόσεις βελγικού άνθρακα σε άλλες χώρες τις Κοινότητας είναι πολύ μικρές,

- προσαρμογή των τιμών στις τιμές άλλων παραγωγών της Κοινότητας δεν είναι πιθανόν ότι θα υπάρξει κατά το 1988,

- οι βελγικές τιμές για τον άνθρακα δεν επιτρέπεται, καταρχήν, να οδηγήσουν, κατά το 1988, στην έμμεση ενίσχυση των καταναλωτών άνθρακα.

Ως εκ τούτου, οι ενισχύσεις που προβλέπονται κατά το 1988 για την τρέχουσα παραγωγή της βελγικής βιομηχανίας άνθρακα είναι σύμφωνες με τη καλή λειτουργία της κοινής αγοράς.

ΙΙΙ

Σύμφωνα με το άρθρο 11 παράγραφος 2 της απόφασης, η Επιτροπή πρέπει να επαληθεύσει, ότι οι άμεσες ενισχύσεις, τις οποίες ενέκρινε για την τρέχουσα παραγωγή αποβλέπουν αποκλειστικά στην επίτευξη των στόχων που αναφέρονται στα άρθρα 3 έως 6 της απόφασης. Η Επιτροπή πρέπει, ως εκ τούτου, να ενημερωθεί σχετικά με το ύψος και την κατανομή των πληρωμών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στο Βέλγιο να καταβάλει, από την 1η Ιανουαρίου 1988 και για το ημερολογιακό έτος 1988, ενισχύσεις ύψους 8 708 700 000 βελγικών φράγκων στη βελγική βιομηχανία άνθρακα και χάλυβα. Το συνολικό ποσό καλύπτει τις εξής ενισχύσεις:

1. Ενίσχυση για την κάλυψη των ζημιών των εξορυκτικών επιχειρήσεων, ύψους μέχρι 6 151 600 000 βελγικών φράγκων.

2. Ενίσχυση για τη διάθεση του άνθρακα και του οπτάνθρακα στην κοινοτική βιομηχανία χάλυβα, ύψους μέχρι 1 954 100 000 βελγικών φράγκων.

3. Ενίσχυση για τις επενδύσεις ύψους μέχρι 600 εκατομμυρίων βελγικών φράγκων.

4. Ενίσχυση για τη διατήρηση του ειδικευμένου προσωπικού των ορυχείων το οποίο απασχολείται σε υπόγειες εργασίες, ύψους μέχρι 3 εκατομμυρίων βελγικών φράγκων.

Άρθρο 2

Η βελγική κυβέρνηση ανακοινώνει στην Επιτροπή το άργότερο στις 30 Ιουνίου 1989, το ύψος των ποσών τα οποία πράγματι θα έχουν καταβληθεί κατά το 1988.

Άρθρο 3

Η απόφαση αυτή απευθύνεται στο Βασίλειο του Βελγίου.

Βρυξέλλες, 11 Φεβρουαρίου 1988.

Για την Επιτροπή

Nicolas MOSAR

Μέλος της Επιτροπής

(1) ΕΕ αριθ. L 177 της 1. 7. 1986, σ. 1.